शिक्षक देश की भावी पीढ़ी के निर्माता: महंत
क्षेत्रके राउप्रावि गोलिया चौधरियान प्रांगण में सिवाना समदड़ी ब्लॉक के राउप्रावि संस्था प्रधानों की दो दिवसीय वाकपीठ का समापन समारोह सोमवार को मनाया गया।
इस दौरान कांग्रेस के वरिष्ठ नेता भारत साधु समाज के प्रदेश अध्यक्ष महंत निर्मलदास महाराज, प्रदेश कांग्रेस सचिव जगदीश चोधरी, कांग्रेस जिला सचिव मुकन सिंह राजपुरोहित, कांग्रेस शैक्षिक प्रकोष्ठ प्रदेश उपाध्यक्ष कानाराम चौधरी, सरवड़ी सरपंच वगताराम चौधरी, जिला शिक्षा अधिकारी प्रेमचंद सांखला, उपखंड अधिकारी अंजुम ताहिर शमा सिवाना बीईईओ हनुमानराम चौधरी अतिथि के रूप में उपस्थित रहे। कार्यक्रम को संबोधित करते हुए कांग्रेस प्रदेश सचिव जगदीश चोधरी ने कहा शिक्षा को लेकर सरकार ग्रामीण क्षेत्र में ठोस प्रयास नहीं कर रही है। शिक्षकों पर अतिरिक्त सरकारी दायित्व थोपकर ग्रामीण क्षेत्रों में शिक्षा के स्तर को कम किया जा रहा है। उन्होंने कहा कि शिक्षक भावी पीढ़ी को अपने दायित्वों का निर्वहन कर संस्कारित रूप से शिक्षित बनाएं। ग्रामीण क्षेत्रों में विशेषकर शिक्षा की गुणवत्ता पर ध्यान देने की जरूरत है। नीव का पत्थर बनकरभावी पीढ़ी का का निर्माण करें। अभिभावकों से नियमित रूप से सम्पर्क कर शिक्षा में सुधार के लिए उनकी भागीदारी सुनिश्चित करें। अध्यक्षीय उदबोधन में महंत निर्मलदास महाराज ने कहा कि शिक्षक देश के भावी पीढ़ी का निर्माता है। जो शिल्पिकार के समान एक अबोध बालक के भविष्य को तराशने का कार्य करता है। शिक्षकों पर अतिरिक्त कार्य भार के बावजूद भी शिक्षण कार्य करना कठिन कार्य है। शिक्षा का निजीकरण का कदम हित में नहीं है। इससे शिक्षा का ग्राफ घटेगा। इस दौरान कांग्रेस के जिला सचिव मुकनसिंह राजपुरोहित, उपखण्ड अधिकारी अंजुमताहिर शमा, जिला शिक्षा अधिकारी प्रेमचन्द सांखला ,कांग्रेस शैक्षिक प्रकोष्ठ के प्रदेश उपाध्यक्ष कानाराम चोधरी, बीईईओ हनुमानराम चोधरी,ए बीईईओ महेंद्रसिंह राठौड़, वाकपीठ अध्यक्ष पन्नेसिंह शेखावत, सचिव दिनेश शर्मा, शंकरसिह राजपुरोहित ने भी सम्बोधित किया। इससे पूर्व वाकपीठ के सचिव दिनेश शर्मा ने प्रतिवेदन प्रस्तुत किया एंव अध्यक्ष पन्नेसिंह शेखावत ने अतिथियों का आभार प्रकट किया। समारोह में भामाशाह कपूरा राम, हीराराम, विक्रम कुमार, वरदाराम जोगाराम चोधरी, का बहुमान किया गया।इस मौके पर सरवड़ी सरपंच वगताराम चोधरी, जोधा राम, भेराराम वरदाराम केवलराम,मौजूद थे।
प्रधानाध्यपकोने किया मंथन : दोदिवसीय वाकपीठ में सिवाना समदड़ी ब्लॉक के प्रधनाध्यापकों ने निजी स्कूलों को मात देकर गुणवत्तापूर्वक शिक्षा कैसे दें। साथ ही सरकारी स्कूलों में नामांकन बढ़ाने पर मंथन किया।
hin_Deva hin_Deva hin_Deva hin_Deva